વર્ષો પછી આજે હિનાને મળવાનું બનવાનું હતું, તેથી મનમાં જ્યાં આનંદ નહોતો સમાતો, ત્યાં વળી, ગીતામાસીને મળવાની પણ ઉત્સુકતા વધતી જતી હતી. સાતમા ધોરણમાંથી છૂટા પડ્યા પછી, આજે લગભગ દસેક વર્ષ પછી હિનાના લગ્નમાં દાહોદ જવાનું હતું. અમદાવાદમાં રહેતાં-રહેતાં દાહોદ જેવા પછાત ગણાતા આદિવાસી વિસ્તારમાં તો કાંઈ રહેવાય ખરું ? એમ હું અત્યાર સુધી વિચારતી. સુરેશ અંકલ મારા પપ્પા સાથે અહીં રેલવેમાં સાથે જ નોકરી કરતા હતા. પણ, પ્રમોશન થતાં તેઓ દાહોદ તેમના વતનમાં સ્થાયી થયા હતા.